钦定古今图书集成/理学汇编/学行典/第272卷 > 燕遗民
## 钦定古今图书集成/理学汇编/学行典/第272卷 > 燕遗民

按《武昌府志》：“燕遗民，字逸德，号空谷老人。累以贤良
征，不赴，翛然独往，深山绝壁，或临水滨，啸歌终日。尝
作《感兴诗》云：‘寥落湖山里，谁当话起居。出门惟山水，
相见但樵渔。酒熟还堪漉，葵荒欲自锄。久深泉石想，
早晚赋归与’。又云：‘泉谷烟火静，林塘暑气清。幽花篱
落见，好鸟竹闲鸣。禾黍皆丰稔，桑麻自长成。还闻茅
屋里，灯火读书声’。”